Apple II

Ο Apple II ήταν ο δεύτερος  οικιακός υπολογιστής 8-bit, ο οποίος παρουσιάστηκε από την Apple τον Απρίλιο του 1977. Διαδέχθηκε τον Apple I, αλλά ουσιαστικά αποτέλεσε τον πρώτο μαζικής παραγωγής ηλεκτρονικό υπολογιστή, της Apple. Η δυνατότητα απεικόνισης γραφικών και ο  ήχος ήταν και το βασικό του πλεονέκτημα σε σχέση με τον προκάτοχό του. Σχεδιάστηκε από τον Στήβεν Βόζνιακ. Η αρχική τιμή πώλησης στις ΗΠΑ ήταν 1.298 δολάρια. Είχε τεράστια επιτυχία ως οικιακός υπολογιστής, παιχνιδομηχανή και εργαλείο ανάπτυξης λογισμικού από τους ερασιτέχνες προγραμματιστές. Επίσης  για τις πρακτικές του εφαρμογές λόγω της ενσωμάτωσης του πρώτου λογιστικού φύλλου (spreadsheet) με το όνομα VisiCalc. Τον Ιούνιο του 1979 παρουσιάστηκε ο Apple II+ με 48kB μνήμη, την AppleSoft Basic και ελαφρώς καλύτερα γραφικά. Η σειρά συνεχίστηκε με τον Apple IIe τον Ιανουάριο του 1983, τον Apple IIc τον Απρίλιο του 1984 και ολοκληρώθηκε με τον Apple IIGs (1986) με διαφορετικό μικροεπεξεργαστή. Τυπικά συνέχεια της σειράς II ήταν ο Apple III, στην πράξη όμως διάδοχος ήταν ο Apple Lisa.

Μέλη της σειράς Apple II
Apple II
Apple II Plus ή ΙΙ+
Apple II Europlus και J-Plus (ειδικές εκδόσεις του κλασικού II για τις αγορές της Ευρώπης και της Ιαπωνίας
Apple IIe (extended), παρουσιάστηκε τον Ιανουάριο του 1983 και η παραγωγή του σταμάτησε το 1993.
Apple IIe Platinum, (επετειακή έκδοση με σημαντικές βελτιώσεις στο πληκτρολόγιο), παρουσιάστηκε το 1987 και η παραγωγή του σταμάτησε το 1993.
Apple IIc (compact), παρουσιάστηκε τον Απρίλιο του 1984 και η παραγωγή του σταμάτησε το 1990. 

Apple IIGS.
Apple IIc Plus.
Apple IIe Card.

Χαρακτηριστικά

Υλικό
Μικροεπεξεργαστής: MOS 6502 στο 1 MHz στους II και ΙΙ+, MOS 65c02 (6502 με χαμηλή κατανάλωση) στους IIe και IIc και WDC 65816/65802 16bit στα 2.8MHz στον IIGS.
Μνήμη RAM: 4kB στον ΙΙ, 48kB στον II Plus , 64kB στον APPLE IIe, 128 kB στον APPLE IIc και 256kB αρχικά (και 1.125MB μετέπειτα) στον IIGS.
Μνήμη ROM 12kB στους II, II Plus,16Kb στους APPLE IIe και APPLE IIc, 256kB στον IIGS
Το τροφοδοτικό και τα ηλεκτρονικά κυκλώματα ενσωματώνονταν  στο πληκτρολόγιο, εκτός του IIc που είχε εξωτερικό τροφοδοτικό.
Ενσωματωμένο 5.25" disk drive στον IIc, προαιρετικό σε όλους τους υπόλοιπους.

Έξοδοι
Ένα κανάλι ήχου
Έξοδοι: Video out (composite), 8 θύρες επέκτασης (expansion slots), κασετόφωνο.

Γραφικά
Για τους ΙΙ και ΙΙ Plus
Ανάλυση σε κείμενο: 40 x 24 ή 80 x 24 (Με την κάρτα 80 στηλών)
Ανάλυση σε γραφικά: 40 x 40-48 (16 χρώματα), 280 x 192 (4 και αργότερα 6 χρώματα)
Για τους IIe και IIc
Ανάλυση γραφικών για IIe 40 x 40-48 (16 χρώματα), 280 x 160-192 (6 χρώματα), 560 x 160-192 (2 χρώματα)
Ανάλυση γραφικών για IIc 40 x 48 (16 χρώματα) / 80 x 48 (16 χρώματα) / 280 x 192 (6 χρώματα) / 140 x 192 (16 χρώματα) / 560 x 192 (2 χρώματα)

 Για τον IIGS
 Ανάλυση γραφικών 320×200 με μονή παλέτα 16 χρωμάτων
 Ανάλυση γραφικών 320×200 με ως και 16 παλέτες 16 χρωμάτων. Σε αυτό το mode, το video graphics chip κρατάει 16 ξεχωριστές παλέτες 16 χρωμάτων στην δική του μνήμη. Κάθε μία από τις 200 scanlines μπορεί να χρησιμοποιήσει οποιαδήποτε από αυτές τις παλέτες επιτρέποντας την εμφάνιση 256 χρωμάτων στην οθόνη ταυτόχρονα.
 Ανάλυση γραφικών 640×200 με 4 χρώματα.
 Ανάλυση γραφικών 640×200 με ως και 16 παλέτες 4 χρωμάτων. Σε αυτό το mode, το video graphics chip κρατάει 16 ξεχωριστές παλέτες 4 χρωμάτων στην δική του μνήμη. Κάθε μία από τις 200 scanlines μπορεί να χρησιμοποιήσει οποιαδήποτε από αυτές τις παλέτες επιτρέποντας την εμφάνιση 64 χρωμάτων στην οθόνη ταυτόχρονα.
 Ανάλυση γραφικών 640×200 με 16 χρώματα με ανάμειξη μέσω της τεχνικής dithering. Σε αυτό το mode, δύο παλέτες με 4 χρώματα η κάθε μια χρησιμοποιούνται σε κάθε στήλη. Το hardware αναμειγνύει τα χρώματα μεταξύ δύο αντικριστών pixels για να δημιουργήσει την ψευδαίσθηση 16 χρωμάτων στην οθόνη ταυτόχρονα.

Λογισμικό

Ενσωματωμένη γλώσσα προγραμματισμού: Integer BASIC στον II και AppleSoft Basic στον II Plus και σε όλα τα υπόλοιπα.
Λειτουργικό σύστημα: Ενσωματωμένο στην Integer Basic στον II και Apple DOS 3.2.1 στον II Plus. Στον IIe διατίθετο εναλλακτικά και το PRO-DOS και με επιπλέον χρέωση σε κάρτες επέκτασης το CP/M και το MS-DOS. Στον IIc διατίθετο και η UCSD Pascal.
Apple ProDOS 16 αρχικά, Apple GS/OS μετέπειτα στον IIGS.

Άλλα χαρακτηριστικά
Αρχική τιμή διάθεσης: 1.298 δολάρια (1977) για τον II, 1.195 δολάρια (1979) για τον II Plus, 1.270 λίρες Αγγλίας για τον IIe και 1.300 δολάρια για τον IIc.

Παραπομπές

Φωτογραφίες - Πινακοθήκη

Εξωτερικοί σύνδεσμοι 

Steven Weyhrich's Apple II History
Apple II Online Reference
Apple2.org  – The Apple II in Pictures and the Marinetti Open Source Project (TCP/IP Stack)
Microcomputer for use with video display The first Apple patent applied for and second granted (to Stephen G. Wozniak, January 23, 1979)

Προσωπικοί υπολογιστές
Οικιακοί Υπολογιστές
Ιστορία υπολογιστών
Apple